Kajeroj el la Sudo

Kajeroj el la Sudo (en aragonés Cuadernos d'o Sud) ye una revista en esperanto, que ye amás o boletín oficial d'a Hispana Asocio de Laboristoj Esperantistaj (en aragonés Asociación Espanyola de Treballadors Esperantistas, HALE).

Os primers redactors d'o boletín estioron Antonio Marco Botella y Miguel Fernández, que escribioron os 29 primers numeros, dende 1988 dica 1996, cuan estioron sustituyitos por Jesus de las Heras Jiménez.

O suyo contenito ye de caracter cheneral, no nomás en relación con o movimiento obrero esperantista. En os zaguers anyos s'ha tornato muit polemico, ya que parti d'os primers miembros de HALE consideran que as suyas tendencias politicas no se veyen refleixatas en a ideolochía d'a Sennacieca Asocio Tutmonda (en aragonés Asociación Mundial Anacional), atamas d'a relación de HALE con ista organización. Ista estió a razón prencipal d'a crisi de HALE, lo que fació que se creyase una nueva asociación SAT en Hispanio y se crebasen as relacions de HALE con SAT.

Toz os numeros de Kajeroj el la Sudo se pueden trobar en o rete en o prochecto Gazetoteko Lanti.

 Vinclos externos 
  Kajeroj el la Sudo (Archivo web)

Categoría:Revistas en esperanto
Categoría:Revistas d'Espanya